Dienvidilokosa
Dienvidilokosa (filipīniešu: Lalawigan ng Ilocos Sur, angļu: Province of Ilocos Sur, iloku: Probinsia ti Ilocos Sur) ir viena no Filipīnu provincēm valsts ziemeļdaļā, Ilokosas reģionā. Administratīvi dalās 2 pilsētās un 32 municipalitātēs un sīkāk 768 barangajās. Provinces centrs ir Vigana, bet lielākā pilsēta — Kandonas. Lielākā daļa iedzīvotāju ir iloki. Provincē atrodas divas UNESCO Pasaules mantojuma vietas — Viganas mantojuma pilsēta un Santamarijas baroka baznīca.